CELEX: E2021J0002
Language: sk
Date: 2021-12-14 00:00:00
Title: Rozsudok Súdu zo 14. decembra 2021 vo veci E-2/21 Norep AS/Haugen Gruppen AS (Samostatní obchodní zástupcovia – Smernica 86/653/EHS – Článok 1 ods. 2 – Vymedzenie pojmu „obchodný zástupca“ – Dojednávanie predaja alebo nákupu tovaru pre zastúpeného) 2022/C 153/08

7.4.2022   
            
            
               SK
            
            
               Úradný vestník Európskej únie
            
            
               C 153/14
            
         
      ROZSUDOK SÚDU
      zo 14. decembra 2021
      vo veci E-2/21
      Norep AS/Haugen Gruppen AS
      
         
            (Samostatní obchodní zástupcovia – Smernica 86/653/EHS – Článok 1 ods. 2 – Vymedzenie pojmu „obchodný zástupca“ – Dojednávanie predaja alebo nákupu tovaru pre zastúpeného)
         
      
      (2022/C 153/08)
      Vo veci E-2/21, Norep As/Haugen Gruppen AS – ŽIADOSŤ o výklad smernice Rady 86/653/EHS z 18. decembra 1986 o koordinácii právnych predpisov členských štátov týkajúcich sa samostatných obchodných zástupcov na Súd EZVO podaná Najvyšším súdom Nórskeho kráľovstva (Norges Høyesterett) podľa článku 34 Dohody medzi štátmi EZVO o zriadení dozorného úradu a súdu, Súd EZVO v zložení Páll Hreinsson, predseda (sudca spravodajca), Per Christiansen a Bernd Hammermann, sudcovia, vyniesol 14. decembra 2021 rozsudok, ktorého výroková časť znie takto:
      
                  1.
               
               
                  Článok 1 ods. 2 smernice Rady 86/653/EHS z 18. decembra 1986 o koordinácii právnych predpisov členských štátov týkajúcich sa samostatných obchodných zástupcov, a najmä pojem „dojednávať“, by sa mal vykladať v tom zmysle, že sa nevyhnutne nepredpokladá priama účasť obchodného zástupcu na zadávaní objednávok zákazníkov zastúpenému, alebo sa vylučuje scenár, v ktorom objednávky smerujú priamo od zákazníkov k zastúpenému.
               
            
                  2.
               
               
                  Činnosť súvisiaca s predajom by sa mala považovať za dojednávanie na účely článku 1 ods. 2 smernice 86/653/EHS, ak sa osobitne vykonáva s cieľom dosiahnuť uzavretie kúpnych zmlúv alebo zmlúv o kúpe tovaru zastúpeným a ak obchodný zástupca koná ako sprostredkovateľ medzi zastúpeným a jeho zákazníkmi.